Madise lemmikuks on õunakoogid. Ta võib vaevata üksi terve koogi ära süüa ja ema peab neid siis küpsetama. Kook peab olema maksimaalselt lihtne. Kui sinna on poetatud virsikuid, martsipani või muud rõvedat, jääb kook puutumata. Koogilembus on viinud piinliku kadeduseni. Täna tuli Madisele ema äraoleku ajaks seltsiks Väike Nana. Kuigi õunu on aias  kohutavalt palju, ei lubatud nanal õunakuhjast mitte ühtegi võtta. Õhtul tõi Madis õunu aiast veel juurde. Selgub, et tegu on väikese kadeda korilaspärdikuga. Me väga vabandame, Väike Nana!